laion/Wikipedia-Exotic huggingface dataset:
יראי אלברס

יראי אלברס לופס (בספרדית: Yeray Álvarez López; נולד ב-24 בינואר 1995 בברקלדו שבספרד), הידוע בקיצור כיראי, הוא כדורגלן ספרדי המשחק בעמדת הבלם בקבוצת אתלטיק בילבאו מהליגה הספרדית. יראי נולד בברקלדו שבחבל הבסקים, ספרד. בשנת 2008 הוא הצטרף למחלקת הנוער של אתלטיק בילבאו מליגת העל הספרדית. בעונת 2013/14 שיחק אלברס בבסקוניה, מקבוצות הבת של אתלטיק בילבאו, ששיחקה בליגה הספרדית הרביעית. בעונת 2014/15 חזר אלברס למועדון והחל לשחק באתלטיק בילבאו ב', קבוצת המילואים של המועדון, ששיחקה בליגה הספרדית השלישית. הוא ערך 36 הופעות ליגה בעונה זו והבקיע שער אחד, ועזר לקבוצה להעפיל לליגה הספרדית השנייה. בעונת 2015/16 הוא ערך 32 הופעות ליגה בקבוצה, שסיימה במקום ה-22 והאחרון וחזרה לליגה השלישית. לקראת עונת 2016/17 הועלה יראי לקבוצה הראשונה של המועדון, אתלטיק בילבאו. ב-15 בספטמבר 2016 הוא ערך את הופעת הבכורה הרשמית שלו במועדון, כששיחק 90 דקות בהפסד 0–3 לססואולו במסגרת המחזור הראשון בשלב הבתים של הליגה האירופית לעונת 2016/17. ב-18 בספטמבר ערך יראי את הופעת הבכורה שלו בליגה, כשנכנס כמחליף בדקה ה-70 בניצחון 1–2 על ולנסיה במסגרת המחזור הרביעי. בתחילת העונה ערך יראי 17 הופעות ב-20 משחקים אפשריים בכל המסגרות, אך רצף זה הופסק לאחר שב-23 בדצמבר הודיע המועדון כי יראי אובחן כחולה בסרטן האשכים ויעבור ניתוח בשבוע שלאחר מכן. הוא חזר לאחר 46 ימים בלבד ושיחק 90 דקות בהפסד 0–3 לברצלונה. אתלטיק בילבאו הסופר קאפ הספרדי: 2021 גביע המלך הספרדי: 2023/24 יראי אלברס, באתר Transfermarkt יראי אלברס, באתר Soccerway יראי אלברס, באתר BDFutbol יראי אלברס, באתר WorldFootball.net יראי אלברס, באתר FootballDatabase.eu יראי אלברס, באתר ESPN REGISTRATIONS AND DE-REGISTRATIONS IN BILBAO ATHLETIC באתר הרשמי של אתלטיק בילבאו, 26 במאי 2014 (באנגלית) Yeray, el superviviente de Sassuolo באתר El Correo, ‏ 24 בנובמבר 2016 (באיטלקית) Yeray sufre un tumor testicular באתר Marca, ‏ 23 בדצמבר 2016 (בספרדית)
גנחה – פלישת הזומבים

גנחה - פלישת הזומבים הוא סרט טלוויזיה מסוגת קומדיה לילדים ונוער ששודר בערוץ ניקלודיאון. הסרט מבוסס על סדרת הטלוויזיה הקומית "גן חיות", שאותה יצרו אביעד בנטוב ואודי גושטלק, אשר גם כיכבו וכתבו בה יחד עם נמרוד אלדאה. הסרט הוא הסרט הישראלי הרביעי באורך מלא המבוסס על סדרת טלוויזיה ישראלית, לאחר הסדרות גאליס (לה הופקו שני סרטים - גאליס: המסע לאסטרה וגאליס קונקט) ומועדון החנונים (מועדון החנונים: הסרט). בשונה מהסדרה, הסרט שודר באיכות HD בספריית ה-VOD החינמית של ערוץ ניקלודיאון. פרמיירת הסרט התרחשה ב-23 בדצמבר 2016 והסרט עלה לערוץ ב-29 בדצמבר 2016. דורותי עושה את סיור הבוקר שלה בגן-החיות "גנחה", ומודיעה בבהלה למנהל גן-החיות מר ארתור פיקולו שכל החיות נעלמו מן הכלובים, ובהמשך גם כל העובדים ננעלים במתחמי גן החיות. מר פיקולו מייצא הודעה לחברי "גנחה" שלפי חשדותיו, גנחה מותקף על ידי זומבים. כל העובדים נכנסים להיסטריה, וכל זוג עובדים שנכלא מנסה לחשוב על איך לצאת מהמתחם שבו נכלאו. התקשורת מלווה את העלילה בכל פרק חדש של הסרט, כאשר בונית (גאיה שליטא כץ), מגישת המהדורה, ואלדר (נמרוד אלדאה), כתב החוץ, מדווחים על הקורה בגן. ציפית כיתן-אבנרי, עובדת הגן היחידה שלא הגיעה, מגיעה לגן על מנת להסב את תשומת הלב של התקשורת אך בטעות נכנסת לגן, ולכאורה "זומבי" חוטף אותה. מר פיקולו חושב שזהו סופו של הגן, ומחליט לפוצץ את הגן בכפתור השמדה, ומתחרט, אך למרות זאת לוחץ בטעות בכפתור, וקול אוטומטי מתריע שגן החיות עתיד להתפוצץ בעוד 10 שעות. מרקו ודמתי, העובדים החרוצים ביותר בגן-החיות, לבסוף מצליחים לצאת מהמחסן שבו נכלאו בעזרת תותח, ששיגורו גורם להם להיראות כמו זומבים. אנרי טוטו, השף של גן החיות והסו-שף שלו, פיליפ אשר גילו מוקדם יותר בסרט שהם אבא ובן, ניצלו מההסתגרות במטבח בעזרת הקשיש הזקן יחיא שנכלא באחד המקררים, שגילה להם תעלת חילוץ דרך המקפיא, ולאחר ששניהם יוצאים הם מתנהגים גם בהתנהגות של זומבים, בעקבות הקור ששרר עליהם. בנוסף, ציפית ניצלת בכך שמגלה שה"זומבי" שהסתובב בגן היה בכלל שדרן הרדיו של הגן, אלדד, ושניהם מתחילים מלחמת אוכל לאחר שרבים, דבר שגורם למראהם גם להיראות כזומבים. גם דורותי ומר פיקולו ניצלים לאחר שיוצרים חוט מבדים במשרד ויורדים מהחלון, אך החבל נקרע, ודורותי ופיקולו נוחתים על בריכה של צואת פילים שהניחה דורותי, ומראם מזכיר זומבים. כל העובדים המלוכלכים והפגועים של הגן מגיעים לכניסת גנחה. כתב החוץ, אלדר, מחליט להיכנס לגן גם ולברר מה עם הזומבים. הוא נתקל בכל העובדים שהתלכלכו ונפגעו קשה, וחושב שהם זומבים, אך כל צמד בסוף מספר את הסיפור שלו ומתברר בסוף כי אין זומבים בגן. מתברר גם כי על בריחת החיות ונעילת המשרדים אחראים הילדים שמתנדבים בגן - יוגב וגירית, שעשו ככל הנראה ההפך ממה שביקשה מהם דורותי לעשות. לבסוף, השעון של הפצצה מצפצף וכולם חושבים שהפצצה שהופעלה תשמיד את הגן, אך מתברר כי הגן לא מושמד, וכי לא היה חומר נפץ שיגרום להשמדה לעבוד מאחר שדורותי ביקשה מיוגב וגירית לארגן חומר נפץ. הסרט מסתיים שכל האנסמבל של הסרט רוקד לצלילי המוזיקה של הסרט. לאחר שהשיר מסתיים,יוצאת מן האדמה יד ככל הנראה של זומבי,והשאלה לכך שאם באמת היו זומבים בגנחה נשארת מעורפלת. "גנחה – פלישת הזומבים", במיזם "אישים" לתיעוד היצירה הישראלית הקישור של הסרט ביוטיוב
ארקנטוריים

ארקנטוריים (שם מדעי: Arcanatoridae) היא משפחה קטנה של ציפורי שיר אפריקניות החיות בעיקר ביערות גשם במרכז אפריקה ומזרח אפריקה. ציפורים אלה מכונות לעיתים קיכליים אבל הם קרובי משפחתם של ציפורי הסוכר מדרום אפריקה ובהרבה מיונים משויכים אליהם עדיין ולא כמשפחה עצמאית. אלו ציפורים הדומות לציפורי הסוכר וכמותם הם יונקי צוף המגוונים את מזונם בחרקים הנמשכים לפרחים. הם חיים בעיקר ביערות גשם והם בעלי נוצות גוף ירוקות עד חומות ומקורים מוארכים. חלקם מצויים בסכנת הכחדה עקב הפגיעה ביערות. משפחה ארקנטוריים (Arcanatoridae) סוג ומין יחיד Modulatrix stictigula סוג ומין יחיד Arcanator orostruthus סוג ומין יחיד Kakamega poliothorax מדיה וקבצים בנושא ארקנטוריים בוויקישיתוף ארקנטוריים, באתר האנציקלופדיה של החיים (באנגלית) ארקנטוריים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ציפורי עלים

ציפורי עלים (שם מדעי: Chloropseidae) היא משפחת עופות מסדרת ציפורי שיר החיה בתת-היבשת ההודית ובדרום-מזרח אסיה. במשפחה סוג אחד - ציפור עלים (Chloropsis) ובו 11 מינים. ציפורים אלה הן קרובות משפחה של משפחת האגיתיניות ושל התכלתיים וקרובות רחוקות יותר של הבולבוליים. ציפורים אלה חיות בין העצים ביער וצבען ירוק בהיר עד צהוב עם פנים כהות ולעיתים גרונות כחולים. המקור צר וכהה והעיניים כהות. הזנב ארוך והכנפיים בעלות נוצות כחולות בשוליים. הרגליים חזקות ועוזרות לציפורים לטפס. אורכן 14-21 ס"מ ומשקלן 15-48 גרם. נוצותיהן הצבעוניות מרשימות את בני הזוג, מרתיעות יריבים ומבלבלות את טורפיהן, בעיקר נחשים טורפים. הן חיות ביערות הגשם הטרופיים ויכולות להימצא עד גובה 2,500 מ' מעל הים. הן חיות בצמרות העצים ומחפשות שם חרקים, פירות וצוף. לעיתים הן פועלות כלהקת ציד, המחפשת ועטה על חרקים, שאחת מחברות הלהקה מוצאת. Chloropsis flavipennis Chloropsis palawanensis Chloropsis sonnerati Chloropsis cyanopogon Chloropsis cochinchinensis Chloropsis jerdoni Chloropsis kinabaluensis Chloropsis aurifrons - קרוי "בֻּלְבּוּל זְהֹב מֵצַח" Chloropsis media Chloropsis hardwickii Chloropsis venusta מדיה וקבצים בנושא ציפורי עלים בוויקישיתוף ציפורי עלים, באתר ITIS (באנגלית) ציפורי עלים, באתר האנציקלופדיה של החיים (באנגלית) ציפורי עלים, באתר GBIF (באנגלית) ציפורי עלים, באתר אנציקלופדיה בריטניקה (באנגלית)
נמל התעופה קולצובו

נמל התעופה הבינלאומי קולצובו (ברוסית: Международный Аэропорт Кольцо́во) הוא נמל תעופה בינלאומי השוכן כ-16 ק"מ דרומית מערבית לעיר יקטרינבורג שבמחוז סברדלובסק ומהווה את המרכז האדמיניסטרטיבי של המחוז. הנמל מהווה בסיס פעולה מרכזי לחברת אורל איירליינס ורוסליין ובעל חשיבות תחבורתית רבה לאור מיקומו במרכז רוסיה. שדה התעופה המקורי בשטח עליו נמצא הנמל היום נבנה בין 1928–1930 על פי דרישת מכון חיל האוויר של ברית המועצות, ונבנה במקור בעיקר לשימושים צבאיים. ב-1932 דיוויזיית חיל האוויר ה-33 הועברה לבסיס קולצובו. יום לאחר פלישת גרמניה הנאצית לברית המועצות במסגרת מבצע ברברוסה הוחל בבניית מסלול נחיתה באורך קילומטר. הבנייה החלה ביום למחרת והושלמה לאחר שלושה חודשים - זמן שיא לשנות ה-40. ב-15 במאי 1942 נערך ניסוי במטוס הסילון הראשון של ברית המועצות בטיסה שיצאה מנמל תעופה זה. רפליקה של המטוס מדגם BI-1 נבנתה בכיכר שמול הטרמינל של נמל התעופה לזכר אותו מאורע. ב-10 ביולי 1943 קיבל נמל התעופה אישור לביצוע טיסות פנים. עובדה זו הפכה את נמל קולצובו לראשון בברית המועצות שיש לו במקביל סטטוס צבאי ואזרחי. טיסות מהנמל למוסקבה בוצעו על בסיס יומי. בדצמבר 1943, בדרכו חזרה מטהראן, עצר נשיא ארצות הברית פרנקלין רוזוולט ללילה אחד בנמל התעופה. מדיה וקבצים בנושא נמל התעופה קולצובו בוויקישיתוף אתר האינטרנט הרשמי של נמל התעופה קולצובו (באנגלית וברוסית) נמל התעופה קולצובו, ברשת החברתית פייסבוק נמל התעופה קולצובו, ברשת החברתית אינסטגרם ערך זה הוא קצרמר בנושא שדות תעופה ובנושא רוסיה. אתם מוזמנים לתרום לוויקיפדיה ולהרחיב אותו.
טנגרת הבננה

טנגרת הבננה (שם מדעי: Coereba flaveola) היא ציפור שיר החיה באמריקה הדרומית ואמריקה המרכזית וכן באיים הקריביים והיא הציפור היחידה במשפחה טנגרי בננה (Coerebidae). ציפור זו היא קרובת משפחתם של הטנגריים שבמשפחת הפרושיים ושויכה לשם זמן רב וכן למשפחת הגבתוניים. כמה חוקרים העדיפו לשייך אותה למשפחה עצמאית המקורבת יותר לצופיתיים. מיון זה לא התקבל על כל החוקרים וחוקרים רבים ממשיכים לשייך את הציפור לטנגריים או כטקסון ללא מקור. בנוסף מספר חוקרים רואים בו סוג הכולל 3 מינים ולא מין יחידי. מינים אלו נחשבים בדרך כלל לחלק מהתת-מינים המרובים של המין. זוהי ציפור קטנה שאורכה 10–13 ס"מ ומשקלה 5.5-19 גרם. היא בעלת גוף אפור עם ראש אפור המפוספס בשני פסים לבנים גדולים הנמשכים עד הגרון. המקור שחור ומעוקל מעט. הבטן צהובה והרגליים גדולות וחזקות. הזכר והנקבה דומים. ציפור זו ניזונה בעיקר מצוף של פרחים וכן מפירות ומחרקים שהיא אוספת בעזרת המקור המכופף. אך לעיתים הציפור קורעת את הפרחים ושותה את צופם בלי להאביק אותם. היא שותה את הצוף מקרבה לצמח אך יכולה גם לרפרף במקום לזמן קצר. היא נפוצה ברחבי אמריקה מדרום מקסיקו עד צפון ארגנטינה. לעיתים נדירות היא נמצאת בפלורידה. היא מצויה ביערות פתוחים, ערבות ובפארקים וערים שונות, אך לא במדבריות או ביערות עבותים. לטנגרת הבננה 41 תת-מינים: Coereba flaveola alleni Coereba flaveola aterrima Coereba flaveola atrata Coereba flaveola bahamensis Coereba flaveola bananivora Coereba flaveola barbadensis Coereba flaveola bartholemica Coereba flaveola bolivari Coereba flaveola bonairensis Coereba flaveola caboti Coereba flaveola caucae Coereba flaveola cerinoclunis Coereba flaveola chloropyga Coereba flaveola columbiana Coereba flaveola dispar Coereba flaveola ferryi Coereba flaveola flaveola Coereba flaveola frailensis Coereba flaveola gorgonae Coereba flaveola guianensis Coereba flaveola intermedia Coereba flaveola laurae Coereba flaveola lowii Coereba flaveola luteola Coereba flaveola magnirostris Coereba flaveola martinicana Coereba flaveola melanornis Coereba flaveola mexicana Coereba flaveola minima Coereba flaveola montana Coereba flaveola nectarea Coereba flaveola newtoni Coereba flaveola oblita Coereba flaveola obscura Coereba flaveola pacifica Coereba flaveola portoricensis Coereba flaveola roraimae Coereba flaveola sanctithomae Coereba flaveola sharpei Coereba flaveola tricolor Coereba flaveola uropygialis מדיה וקבצים בנושא טנגרת הבננה בוויקישיתוף טנגרת הבננה, באתר ITIS (באנגלית) טנגרת הבננה, באתר NCBI (באנגלית) טנגרת הבננה, באתר Animal Diversity Web (באנגלית) טנגרת הבננה, בבסיס הנתונים ARKive (באנגלית) טנגרת הבננה, באתר האנציקלופדיה של החיים (באנגלית) טנגרת הבננה, באתר Internet Bird Collection (באנגלית) טנגרת הבננה, באתר GBIF (באנגלית) טנגרת הבננה, באתר אנציקלופדיה בריטניקה (באנגלית) טנגרת הבננה באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צויקה

צויקה (ברומנית: Ţuica) הוא משקה אלכוהולי רומני מסורתי המופק מתסיסה כוהלית של שזיפים, שלמים או מרוסקים. הצויקה מיוצרת על ידי התססה של שזיפים בתוך סיר גדול וזיקוק המשקה, עד לחוזק של בין 30% ל-40% אלכוהול. למשקה כינויים שונים, כתלות באופן ייצורו: משקה המיוצר מהתססה וזיקוק של שזיפים נקרא צויקה, בדומה לסליבוביץ'. צויקה שעברה זיקוק כפול נקראת פאלינקה (pálinka, מילה ממוצא הונגרי), בחוזק של בין 40% ל-55% אלכוהול. משקאות דומים המזוקקים מפירות אחרים נקראים ראקיו (Rachiu). מדיה וקבצים בנושא צויקה בוויקישיתוף גיא גיסר‏, הרומנים גנבו את הבכורה, באתר וואלה, 24 ביוני 2006 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
ניקטוריים

ניקטוריים (שם מדעי: Nicatoridae) היא משפחת ציפורי שיר אפריקניות בעלות נוצות ירוקות. במשפחה זו סוג אחד - ניקטור (Nicator) ובו שלושה מינים. ציפורים אלה נחשבים לקרובי משפחה של החנקניים או של הבולבוליים והמלקונוטוסים וסווגו כחלק ממשפחות אלה עד למחקרים שקבעו שהם שייכים למשפחה עצמאית. אורכם 16–23 ס"מ והם בעלי נוצות ירוקות על גופם, ראשים גדולים עם עיניים גדולות בעלות גבות לבנות בולטות. הכנפיים אפורות עם כתמים צהובים בקדמתם. הרגליים אפורות וחזקות והמקור אפור, דק ומעוקל. אלו עופות יערות גשם וחרשים החיים באפריקה שמדרום לסהרה מסנגל, מזרחה לאוגנדה ואגן הקונגו ודרומה עד דרום אפריקה. משפחה ניקטוריים (Nicatoridae) סוג ניקטור (Nicator) מין Nicator chloris מין Nicator gularis מין Nicator vireo מדיה וקבצים בנושא ניקטוריים בוויקישיתוף ניקטוריים, באתר ITIS (באנגלית) ניקטוריים, באתר NCBI (באנגלית) ניקטוריים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
סתריים

סתריים (שם מדעי: Prunellidae) היא משפחה של ציפורי שיר הכוללת רק סוג אחד - סתרי (Prunella) ובו 13 מינים. הסתרי הוא עוף המצוי באזורים הרריים ומיוערים ברחבי אירואסיה מצפון עד לסיביר ומדרום מדרים עד המזרח התיכון כולל לישראל אליה מגיעים המינים: סתרי צוקים, סתרי שחור-גרון, סתרי מצוי וסתרי ממושקף. אורכו של הסתרי 14–18 ס"מ ומשקלו 25–35 גרם. הסתרים בעלי צבעים אפורים ולא בולטים והמקור חרוטי וקטן. במראהו הוא מזכיר דרור אך חיוור יותר. כשמו הסתרי מסתתר בין השיחים הצפופים או מצוי בין שיחים ועשב על הקרקע. הסתרי ניזון מחרקים בקיץ ומזרעים ופירות יער בחורף. כדי לסייע לו לעכל את הזרעים הוא לעיתים יבלע אבנים קטנות לתוך הקיבה והם יימעכו עבורו את הזרעים שיתפצחו. הסתרי הוא עוף מונוגמי המשקיע שעות רבות בחיזור אחר נקבות בקיץ ובטיפול בצאצאים. משפחה סתריים (Prunellidae) סוג סתרי (Prunella) מין סתרי צוקים (Prunella collaris) מין Prunella himalayana מין Prunella fagani מין סתרי שחור-גרון (Prunella atrogularis) מין Prunella fulvescens מין סתרי מצוי (Prunella modularis) מין Prunella rubida מין Prunella koslowi מין Prunella immaculata מין סתרי ממושקף (Prunella ocularis) מין Prunella rubeculoides מין Prunella strophiata מין Prunella montanella מדיה וקבצים בנושא סתריים בוויקישיתוף סתריים, באתר ITIS (באנגלית) סתריים, באתר NCBI (באנגלית) סתריים, באתר האנציקלופדיה של החיים (באנגלית) סתריים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
בבלרים גדרוניים

בבלרים גדרוניים (שם מדעי: Pnoepygidae) היא משפחת ציפורי שיר קטנה בתוכה סוג יחיד - בבלר גדרוני (Pnoepyga) ובו 5 מינים. המינים קרובים למשפחת הטימליים והסבכיים אך הופרדו ממנה וכיום שייכים למשפחה עצמאית. בבלרים אלה חיים במזרח אסיה ובדרום-מזרח אסיה, מהודו עד טאיוואן, בעיקר באזורים הרריים. הם נראים כמו גדרונים קטנים בעלי זנב קצר מאוד ורגליים ארוכות. הם חיים על הקרקע והם בעלי מקור דק מוארך ועיניים גדולות. הם לא עפים לעיתים קרובות ומלקטים את מזונם מהקרקע. הם ניזונים בעיקר מחרקים ותולעים. משפחה בבלרים גדרוניים (Pnoepygidae) סוג בבלר גדרוני (Pnoepyga) מין Pnoepyga albiventer מין Pnoepyga formosana מין Pnoepyga immaculata מין Pnoepyga pusilla מין Pnoepyga mutica מדיה וקבצים בנושא בבלרים גדרוניים בוויקישיתוף בבלרים גדרוניים, באתר ITIS (באנגלית) בבלרים גדרוניים, באתר NCBI (באנגלית) בבלרים גדרוניים, באתר GBIF (באנגלית) בבלרים גדרוניים, באתר אנציקלופדיה בריטניקה (באנגלית) ebird, Chinese Pnoepyga, https://ebird.org ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
הליוטאיים

הליוטאיים (שם מדעי: Hyliotidae) היא משפחת עופות מסדרת ציפורי שיר החיים רק באפריקה שמדרום לסהרה. במשפחה סוג אחד - הליוטה (Hyliota) ובו 11 מינים. בעבר סווגו המינים במשפחת הסבכיים לאחר מכן למשפחות דבלולי עיניים, מלקונוטוסים ובהמשך לחטפיתיים ולבסוף כמשפחה עצמאית. אלו ציפורים באורך 14 ס"מ והן בעלות נוצות כחולות-צהובות ובעלי מקור מחודד מעט ומעוקל מטה. הן חיות בצמרות יערות הגשם ומחפשים חרקים למאכל. הם לא חיים בלהקות אך יצטרפו לקבוצות אכילה. הם מונוגמיים וטריטוריאליים ויתקפו כל ציפור מסיגת גבול. Hyliota australis Hyliota flavigaster Hyliota usambara Hyliota violacea מדיה וקבצים בנושא הליוטאיים בוויקישיתוף הליוטאיים, באתר ITIS (באנגלית) הליוטאיים, באתר NCBI (באנגלית) הליוטאיים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אלצ'ורה מנוקד

אלצ'ורה מנוקד (שם מדעי: Elachura formosa) היא ציפור שיר היחידה במשפחת האלצ'וריים (Elachuridae). בעבר שויך לסוג Spelaeornis שבמשפחת הטימליים אך הופרד הן מהסוג והן מהמשפחה. ציפור זו מצויה באזור דרום אסיה ודרום-מזרח אסיה, בעיקר סביב הרי ההימלאיה. זוהי ציפור שאורכה 10 ס"מ והיא בעלת נוצות חומות-לבנות אך מנומרת בשחור. הראש כהה יותר משאר הגוף ומזכיר מראה של גדרון והמקור צר ומכופף מעט. הכנפיים והזנב מעט אדמוניים ומעל הגב ישנם נקודות לבנות מעטות. היא מצויה בין ענפי העצים שביערות הטרופיים והסובטרופיים ומצויה על העפים, בין הגזעים, בשיחים או בכרי דשא. היא ניזונה מחרקים שהיא מחפשת בין חורי העצים. מצב שימור הציפור הוא ללא חשש. מדיה וקבצים בנושא אלצ'ורה מנוקד בוויקישיתוף אלצ'ורה מנוקד, באתר NCBI (באנגלית) אלצ'ורה מנוקד, באתר GBIF (באנגלית) אלצ'ורה מנוקד באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
פרוש פרז'וואלסקי

פרוש פרז'וואלסקי (שם מדעי: Urocynchramus pylzowi) היא ציפור שיר החיה והיא הציפור היחידה במשפחת האורוקינצ'רמיים (Urocynchramidae). למרות שמו של המין, הוא אינו שייך למשפחת הפרושיים. הוא קרוי ע"ש החקר הרוסי ניקולאי פרז'וואלסקי, שתיאר אותו לראשונה. בעבר הוא שויך למשפחת הפרושיים ולגיבתוניים. יש חוקרים שעדיין משייכים אותו למשפחות אלה. אורכו של הפרוש 17 ס"מ והוא בעל זנב ארוך ורגליים קטנות. הראש קטן ובעל מקור שחור. צבע פלג הגוף העליון חום בהיר והתחתון ורוד. על פלג הגוף העליון והכנפיים ישנם פסים שחורים אופקיים לאורך כל האזור ונגמרים בזנב שמכיל 2 נוצות שחורות ועוד כמה אדומות. לזכרים ישנם נוצות צבעוניות יותר מהנקבות. הוא חי בעיקר במזרח אסיה ובסין וגם בהרי ההימלאיה. תפוצתו היא בגובה 3,500-5,000 מ' והוא חי בזוגות מונוגמיים ברחבי היערות ההרריים. לא ידוע עליו הרבה והוא לא נצפה כ"כ בטבע. מדיה וקבצים בנושא פרוש פרז'וואלסקי בוויקישיתוף פרוש פרז'וואלסקי, באתר ITIS (באנגלית) פרוש פרז'וואלסקי, באתר NCBI (באנגלית) פרוש פרז'וואלסקי, באתר Animal Diversity Web (באנגלית) פרוש פרז'וואלסקי, באתר GBIF (באנגלית) פרוש פרז'וואלסקי באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ויסטלר צהוב-כתף

ויסטלר צהוב-כתף (שם מדעי: Hylocitrea bonensis) היא ציפור שיר יחידה במשפחת ההילוסיטריים (Hylocitreidae). קרובה גנטית למשפחה מעובי ראש אליה שויכה בעבר, אך הופרדה למשפחה עצמאית. קרוביה הרחוקים הם הציצניתיים. ציפור זו אנדמית ליערות הלחים של אינדונזיה באי סולאווסי. היא בעלת נוצות ירוקות, עיניים אדומות ומקור נוקשה. הגרון לבן והרגליים צהובות. האזור שמתחת הכנפיים צהוב והזנב חום. ציפור זו ניזונה מחרקים שהיא מוצאת ביערו וחיה בלהקות קטנות. זוהי ציפור מונוגמית וטריטוריאלית. Hylocitrea bonensis bonensis Hylocitrea bonensis bonthaina מדיה וקבצים בנושא ויסטלר צהוב-כתף בוויקישיתוף ויסטלר צהוב-כתף, באתר ITIS (באנגלית) ויסטלר צהוב-כתף, באתר NCBI (באנגלית) ויסטלר צהוב-כתף, באתר Animal Diversity Web (באנגלית) ויסטלר צהוב-כתף, באתר האנציקלופדיה של החיים (באנגלית) ויסטלר צהוב-כתף, באתר GBIF (באנגלית) ויסטלר צהוב-כתף באתר הרשימה האדומה של IUCN
מלכילון

מלכילון (שם מדעי: Regulus) הוא סוג של ציפור שיר ממשפחת הסבכיים ובעבר נחשב לסוג בעל משפחה עצמאית (Regulidae). השם מלכילון ניתן לו בעקבות הפולקלור האירופי הרואה אותו כמלך העופות בגלל ה"כתר" על ראשו, והתוספת "לון" מייצגת את גדלו הזעיר. אורך המלכילון 8–11 ס"מ והוא קטן מאוד ועגלגל, בעל ראש גדול אפור, עיניים צהובות ומקור שחור זעיר. הכיפה בעלת פסים שחורים-צהובים והגב והכנפיים צהובים עזים. הזנב ארוך ודק והרגליים חומות וקטנות. הנוצות מוכיות ופלומתיות מאוד. ציפור זו נפוצה ברחבי אירואסיה ובאמריקה הצפונית ביערות ואזורי שיחים בהם היא מצויה רוב הזמן. היא ניזונה מחרקים שונים. בישראל מצויים המינים: מלכילון לבן גבות ומלכילון אורנים. Regulus calendula Regulus goodfellowi מלכילון לבן גבות (Regulus ignicapilla) Regulus madeirensis מלכילון אורנים (Regulus regulus) Regulus satrapa Regulus teneriffae מדיה וקבצים בנושא מלכילון בוויקישיתוף מלכילון, באתר ITIS (באנגלית) מלכילון, באתר NCBI (באנגלית) מלכילון, באתר GBIF (באנגלית) מלכילון, באתר אנציקלופדיה בריטניקה (באנגלית) R Terry Chesser, Shawn M Billerman, Kevin J Burns, Carla Cicero, Jon L Dunn, Blanca E Hernández-Baños, Andrew W Kratter, Irby J Lovette, Nicholas A Mason, Pamela C Rasmussen, J V Remsen, Douglas F Stotz, Kevin Winker, Sixty-second Supplement to the American Ornithological Society’s Check-list of North American Birds, Ornithology 138, 2021-06-29 doi: 10.1093/ornithology/ukab037 קק"ל - קרן קימת לישראל, באתר www.facebook.com ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צטיים

צטיות (שם מדעי: Cettiidae) היא משפחה מסדרת ציפורי שיר ששויכה בעבר למשפחת הסבכיים אך הועברה לקבוצה עצמאית, אך ישנם חוקרים שאינם מכירים באבחנה. לצטיות צבעים חומים והם חיות בעולם הישן בחורשים, ביצות, ערבות ובאזורים יבשים יותר וגם ביערות טרופיים. הם חיים באפריקה, אירואסיה ובאוסטרליה. אלו ציפורים קטנות יחסית הדומות לסבכי, בעלות מקור כתום קצר, ראש גדול רגליים קטנות. הם קוראים בקול ומצויים בין ענפים או גבעולים שונים. תזונתם העיקרית היא מחרקים אותם הם מחפשים בין הגבעולים. הם פעילים מעלות השחר עד הערב. בישראל נמצא המין צטיה שהיא ציפור יציבה. סוג ומין יחיד Pholidornis rushiae סוג ומין יחיד Hylia prasina Abroscopus Urosphena Tesia Horornis Cettia - בו המין צטיה סוג ומין יחיד Tickellia hodgsoni Phyllergates המינים Pholidornis rushiae ו-Hylia prasina מופיעים לעיתים כמשפחה נפרדת עצמאית - היליים. עם זאת מרבית החוקרים רואים בהם מינים יחידים במשפחת הצטיות או הסבכיים. מדיה וקבצים בנושא צטיים בוויקישיתוף צטיים, באתר ITIS (באנגלית) צטיים, באתר NCBI (באנגלית) צטיים, באתר האנציקלופדיה של החיים (באנגלית) צטיים, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
אפתיאנוראיים

אפתיאנוראיים (שם מדעי: Ephthianuridae) היא משפחת עופות טרופיים קטנה החיה באוסטרליה ובעבר הייתה שייכת למשפחת הדבשניים. גם כיום רוב החוקרים משייכים אותה למשפחה זו. היא כוללת שני סוגים וחמישה מינים. ציפורים אלה דומות לדבשניים אך בעלות מקור קצר יותר. גופן לבן עד אדום והמקור מחודד וקצר. עפים ברחבי היערות והערבות של אוסטרליה וניזונים מצוף וחרקים. משפחה אפתיאנוראיים (Ephthianuridae) סוג ומין יחיד Ashbyia lovensis סוג Epthianura מין Epthianura albifrons מין Epthianura aurifrons מין Epthianura crocea מין Epthianura tricolor אפתיאנוראיים, באתר GBIF (באנגלית)
שח צהוב-חזה

שח צהוב-חזה (שם מדעי: Icteria virens) היא ציפור שיר והציפור היחידה במשפחת האיכטריים (Icteriidae). היא שויכה בעבר משפחת סבכי העולם החדש אך כמה חוקרים החליטו שהיא שייכת למשפחה עצמאית. חוקרים אחרים ממשיכים לשייך אותה למשפחת סבכיי העולם החדש. אורכו של השח 17–19 ס"מ ומוטת כנפיו 23–27 ס"מ. הוא בעל גוף צהוב עם זנב ארוך ורגליים ארוכות מעט. הראש בולט ובעל מקור מגודל, עיניים שחורות עם סימונים לבנים סביבם ולחיים לבנות. שאר הראש אפור והזנב והכנפיים גם אפורים. הוא קולני ויודע לחקות בקולו כמה מיני ציפורים אבל שירתו אינה כל כך מדויקת. זהו עוף ביישני המסתתר בין הסבכים והצמחייה של היערות בהם הוא חי. הוא מצוי גם באזורי אחו וגדרות חיות אך בעיקר ביער. הוא מחפש ביער את מזונו והוא אוכל-כול הניזון מפירות ופירות יער וכן מחרקים שונים ומעכבישים. הוא מצוי ברחבי אמריקה הצפונית מדרום קנדה לצפון מקסיקו ולעיתים נודד בחורפים קשים דרומה. מדיה וקבצים בנושא שח צהוב-חזה בוויקישיתוף שח צהוב-חזה, באתר ITIS (באנגלית) שח צהוב-חזה, באתר NCBI (באנגלית) שח צהוב-חזה, באתר Animal Diversity Web (באנגלית) שח צהוב-חזה, בבסיס הנתונים ARKive (באנגלית) שח צהוב-חזה, באתר האנציקלופדיה של החיים (באנגלית) שח צהוב-חזה, באתר GBIF (באנגלית) שח צהוב-חזה באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
עונת 1955/1956 בלה ליגה

עונת 1955/1956 הייתה העונה ה-25 של לה ליגה שהיא הליגה הספרדית הבכירה בכדורגל. העונה החלה ב-11 בספטמבר 1955 והסתיימה ב-22 באפריל 1956. הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שכו במקום 2-3 בכל אחת מהבתים של ליגת המשנה ישתתפו במשחקי המבחן עם קבוצות שזכו במקום 13-14 בליגה הבכירה. שתי קבוצות החזקות ממשחקי המבחן ישחקו בעונת 1956/1957 בליגה הבכירה. מליגת המשנה עלו קולטורל לאונסה וריאל מורסיה. אתלטיק בילבאו זכתה בתואר וזאת בפעם השישית בתולדות המועדון. בנוסף לכך, היא זכתה בגביע חנרליסימו. קולטורל לאונסה והרקולס ירדו לליגת משנה בסוף העונה. בעקבות משחקי ריאל מורסיה ודפורטיבו אלאבס גם ירדו מהליגה הבכירה. בהתאם לנתונים הרשמיים של ה-LFP, אלפרדו די סטפנו (ארגנטינה ארגנטינה), ריאל מדריד זכה בתואר מלך השערים עם כיבוש 24 שערים ב-30 משחקים וקיבל "פרס פיצ'יצ'י". זאת בפעם השנייה בקריירה. אנטוני רמלייטס מברצלונה היה השוער הטוב של העונה. הוא ספג 24 שערים ב-29 משחקים. לראשונה מאז עונת 1934/1935 היחס שערים/משחק היה פחות מ-1. נתונים מפורטים מאתר rsssf נתונים מפורטים מאתר bdfutbol